Mans wat glo 7-jarige doodskiet, vra nie meer borg | Netwerk24
Deur Jenni Evans, News24 06 Maart 2020 13:17
Eben Basson en Chivargo Fredericks, wat daarvan beskuldig word dat hulle Emaan Solomons in 'n bendeskietery doodgeskiet het terwyl sy buite haar ouerhuis gespeel het, het ook met hul vlugtige verskyning op 'n aanklag van poging tot moord op 'n ander man in die hof verskyn.
Daar was ook 'n debat in die hof oor onder watter skedule hul misdade val. Die hof het besluit dat hul misdaad onder skedule vyf van die Strafproseswet val – wat beteken hulle sal uitsonderlike redes moet verskaf oor hoekom hulle op borgtog vrygelaat moet word.
Die hof het ook gehoor dat albei die mans vorige veroordelings het en dat een van hulle steeds op borgtog in 'n ander saak is.
'n Klein groepie mans en vroue het met die mans probeer praat toe hulle ná die hofverrigtinge weer na die selle teruggeneem is, maar is deur polisielede gekeer.
Emaan is op 25 Februarie in die hand en kop geskiet. Die man wat ook gewond is, het oorleef.
Die twee verdagtes verskyn weer op 16 April in die hof.
https://www.news24.com/SouthAfrica/News/emaan-solomons-case-two-accused-of-7-year-old-girls-murder-abandon-bail-bid-20200306